Legal Document

Category: 44

Text:
9. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 663 της 11/21 Νοεμ. 1967 (ΦΕΚ Α΄ 206) Περί μετονομασίας Εργαστηρίου και ιδρύσεως Εργαστηρίων, Συλλογών και Σπουδαστηρίων εν τω Ε.Μ. Πολυτεχνείω. Έχοντες υπ’ όψει το άρθρ. 40 (παρ. 1) του Α.Ν. 1477/1938 και την αριθ. 645/18.10.67 γνωμοδότησιν του Συμβουλίου της Επικρατείας, προτάσει του Ημετέρου επί της Εθν. Παιδείας και Θρησκευμάτων Υπουργού, στηριζομένη εις ομοίαν της Συνελεύσεως των καθηγητών του Ε.Μ. Πολυτεχνείου (Συνεδρία 30.6.67) και εις σύμφωνον γνώμην της Διαχειριστικής Επιτροπής του αυτού ιδρύματος (Συνεδρία 5.7.67), απεφασίσαμεν και διατάσσομεν: Άρθρ.1.-Μετονομάζεται το δια του αριθ. 132/62 Β.Δ/τος (ΦΕΚ 32/22.2.62) ιδρυθέν εις βάρος της ιδιαιτέρας περιουσίας του Ε.Μ. Πολυτεχνείου και υπαγόμενον εις την Ανωτάτην Σχολήν Μηχανολόγων - Ηλεκτρολόγων αυτού Εργαστήριον Ηλεκτρικών Μετρήσεων και Υψηλών Τάσεων εις Εργαστήριον Ειδικής Ηλεκτροτεχνίας και Ηλεκτρικών Μετρήσεων του αυτού ιδρύματος. Άρθρ.2.-Ιδρύονται εν τω Ε.Μ. Πολυτεχνείω και εις βάρος της ιδιαιτέρας περιουσίας αυτού τα κάτωθι Εργαστήρια, Σπουδαστήρια και Συλλογαί: Α΄. Δια την Σχολήν Μηχανολόγων - Ηλεκτρολόγων. Εργαστήριον Υψηλών Τάσεων. Β΄. Δια την Σχολήν Αγρονόμων και Τοπογράφων Μηχανικών: Εργαστήριον Δομικής Μηχανικής και Στοιχείων Τεχνικών Έργων. Γ΄. Δια την Σχολήν Χημικών Μηχανικών: Εργαστήριον Βιομηχανικών Δομικών Κατασκευών. Δ΄. Δια την Σχολήν Αρχιτεκτόνων: 1.Σπουδαστήριον Οικοδομικής. 2.Σπουδαστήριον Κτιριολογίας. 3.Σπουδαστήριον Ειδικής Κτιριολογίας. 4.Συλλογή και Σπουδαστήριον Εσωτερικών Εγκαταστάσεων Κτιρίων. 5.Σπουδαστήριον Ερευνών Ιστορίας της Αρχιτεκτονικής. Εις τον Ημέτερον επί της Εθνικής Παιδείας και Θρησκευμάτων Υπουργόν, αναθέτομεν την δημοσίευσιν και εκτέλεσιν του παρόντος Δ/τος. (Αντί της σελ. 353(α) Σελ. 353(β) Τεύχος 508-Σελ. 83 Εργαστήρια Εθνικού Μετσόβιου Πολυτεχνείου 31.Γ.η.8-9